**КООРДИНАЦИОНЕН ЦЕНТЪР**

Координационният център се занимава с планирането и излъчването на програмите на Българската Национална Телевизия.

Координационният център може да приеме за обучение до трима - четирима студенти за период от един до три месеца по следните професии:

Координатор програмиране – перспективно и актуално,

Координатор излъчване,

Асистент – продукция /сектор „Програмно осигуряване“/

Студентите би следвало да са в последен курс на обучение, с хуманитарни познания и компютърни умения /минимум „Майкрософт – Уърд“, „Ексел“ и „Пауър пойнт“/. Задачите, които биха изпълнявали по време на стажа ще бъдат пряко свързани с конкретната работа и задачи на съответните отдели в Координационния център, включително и вземане на решения в пряк ефир под ръководството и наблюдението на съответните наставници.

Наставник за сектор „Излъчване“ ще бъде Зорка Георгиева, която понастоящем обучава нови колеги в същата структура.

Наставници за координатор програмиране ще бъдат Христина Масленкова и Миглена Казарян – отговорни координатори – планиране и програмиране с дългогодишен опит.

Наставник за асистент – продукция /сектор „Програмно осигуряване“/ ще бъде Илиян Агайн – отговорен координатор – програмно осигуряване БНТ 2 и БНТ 4.